Държавен вестник, бр. 3, 2007 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  3
§ 12. В приложение №10 към чл. 113, ал. 2 и
в приложение №11 към чл. 113, ал. 3 навсякъде
думите “чл. 82, ал. 2—4” се заменят с “чл. 82,
ал. 2—5”.
§ 13. В приложение №12 към чл. 113, ал. 4 се
правят следните изменения:
1. Навсякъде думите “чл. 82, ал. 2—4” се за-
менят с “чл. 82, ал. 2—5”.
2. В таблицата към файла “PRODAGBI.ТХТ”
в последната колона на ред 02-20 след думите
“02-14” се добавя “02-15”.
§ 14. В приложение №13 към чл. 116, ал. 1
навсякъде думите “чл. 82, ал. 2—4” се заменят с
“чл. 82, ал. 2—5”.
§ 15. В § 3 се създава ал. 4:
“(4) За физическите лица, различни от едно-
личен търговец, които при вписването си в ре-
гистър БУЛСТАТ са получили единен иденти-
фикационен код, различен от единния граждан-
ски номер, идентификационният номер по ДДС
е единният граждански номер, пред който е пос-
тавен знакът “BG”.”
Заключителна разпоредба
§ 16. Правилникът влиза в сила от 1 януари
2007 г.
 Министър: Пл. Орешарски
80309
ВИСШ СЪДЕБЕН СЪВЕТ
ПРАВИЛНИК
за организацията и дейността на админи-
страцията на Прокуратурата на Република
България
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С този правилник се определят зве-
ната на администрацията в Прокуратурата на
Република България, функциите и организация-
та на дейността им, длъжностното разписание,
типовите длъжностни характеристики на съдеб-
ните служители и органите по назначаването им.
(2) Административните звена в прокурату-
рата са: администрация на главния прокурор,
администрация на Върховната касационна про-
куратура (ВКП), администрация на Върховна-
та административна прокуратура (ВАП), адми-
нистрация на апелативните, Военно-апелатив-
ната, окръжните, военно-окръжните и район-
ните прокуратури.
Чл. 2. (1) Администрацията на Прокурату-
рата на Република България е обща и специа-
лизирана. Тя е организирана в дирекции, отде-
ли, сектори и служби.
(2) Общата администрация подпомага глав-
ния прокурор, неговите заместници, админист-
ративните ръководители на прокуратури, съдеб-
ния администратор, административния секре-
тар и специализираната администрация.
(3) Функциите на общата администрация са
в следните направления:
1. административно обслужване;
2. правно обслужване;
3. финансово-стопанска дейност;
4. човешки ресурси и ТРЗ;
5. информационно обслужване, технологии
и комуникации;
6. международни връзки и протокол;
7. вътрешен одит;
8. връзки с обществеността;
9. защита на класифицираната информация;
10. управление при кризи и отбранително-
мобилизационна подготовка.
(4) Специализираната администрация под-
помага прокурорите при осъществяване на тех-
ните правомощия и осигурява технически дей-
ността им.
(5) Специализираната администрация е ор-
ганизирана в следните служби:
1. регистратура;
2. деловодство;
3. техническа;
4. архив.
(6) Служителите в администрацията на Про-
куратурата на Република България се наричат
съдебни служители.
Чл. 3. (1) Главният прокурор назначава съ-
дебните служители в администрацията на глав-
ния прокурор, ВКП и ВАП.
(2) Съдебните служители в останалите про-
куратури се назначават от съответните адми-
нистративни ръководители.
(3) Администрацията се ръководи от ръко-
водителя на съответната прокуратура, подпо-
маган от неговите заместници и съдебните ад-
министратори, а дейността є се организира и
контролира от заемащите ръководни длъжнос-
ти, посочени в Единния класификатор на длъж-
ностите за съдебните служители в администра-
цията на органите на съдебната власт (ЕКД).
Чл. 4. При осъществяването на своята дей-
ност администрацията на прокуратурата съб-
людава принципите на законност, отговорност,
прозрачност, бързина, ефективност, лоялност
и йерархична подчиненост при спазване на пра-
вилата за професионална етика.
Г л а в а  в т о р а
СТРУКТУРА, ОРГАНИЗАЦИЯ И ФУНКЦИИ
НА АДМИНИСТРАЦИЯТА НА ГЛАВНИЯ
ПРОКУРОР
Раздел I
Структура на администрацията на главния
прокурор
Чл. 5. (1) Администрацията на главния про-
курор се състои от: кабинет на главния проку-
рор, дирекция “Финансово-стопански дейнос-
ти”, дирекция “Правна”, дирекция “Междуна-
родна дейност и протокол”, дирекция “Адми-
нистративно обслужване”, отдел “Вътрешен